Seattle Center Monorail

Seattle Center Monorail er en monorail høybanelinje i byen Seattle i Washington, USA. Den er 1,9 kilometer lang og går langs Fifth Avenue fra Westlake Center i Seattle sentrum til Seattle Center i bydelen Lower Queen Anne. Toglinjen ble bygget til Verdensutstillingen i Seattle i 1962, som ble holdt på området hvor Seattle Center i dag ligger. I løpet av det halve året som verdensutstillingen varte reiste åtte millioner mennesker med monorailen, men det årlige passasjertallet i dag er rundt 2,5 millioner. Banen og togene ble bygget av det tyske selskapet Alweg Rapid Transit Systems. Togene har en topphastighet på 72 km/t. Banen eies av byen Seattle, og linjen har siden 1994 vært drevet av det private selskapet Seattle Monorail Services. Monorail-togene og sporene de går på ble 16. april 2003 gitt status som historiske landemerker av Seattle Landmarks Preservation Board. Referanser Eksterne lenker (en) Offisielt nettsted (en) Seattle Center Monorail – kategori av bilder, video eller lyd på Commons Uoffisielt nettsted om Seattle Center monorail